b'\n_START_ARTICLE_\nT-72\n_START_SECTION_\nRazvoj\n_START_PARAGRAPH_\nSredi \xc5\xa1estdesetih let prej\xc5\xa1njega stoletja je Rde\xc4\x8da armada spoznala, da v svojih vrstah potrebuje sodoben tank, ki bi nadomestil takrat \xc5\xbee obupno zastarel tank T-55 in njegovo nadgradnjo T-62. Kot alternativa se je sprva pojavila tank T-64. Opremljen s takrat najnovej\xc5\xa1imi oboro\xc5\xbeitvenimi sistemi je v Rde\xc4\x8di armadi povzro\xc4\x8dil pravo malo revolucijo, ki pa ni trajala dolgo saj se je kmalu izkazalo, da je tank predrag za veliko serijsko proizvodnjo. Rde\xc4\x8da armada je potrebovala nekaj cenej\xc5\xa1ega, sodobnej\xc5\xa1ega in vzdr\xc5\xbeljivega s \xc4\x8dimer bi lahko mno\xc5\xbei\xc4\x8dno opremila velike tankovske divizije in svoje zaveznike. Dela so se lotili leta 1967 v Uralvagonzavodu, projekt je vodil Leonid Kartsev. V nekaj letih je njegova ekipa predstavila Objekt 172, ki so ga pestile \xc5\xa1tevilne te\xc5\xbeave, po smrti glavnega in\xc5\xbeenirja je nadzor nad projektom prevzel Valeri Venediktov, ki je projekt pripeljal do konca s kon\xc4\x8dnim prototipom Objekt 172M. V letih 1971 do 1973 so bila izvedena \xc5\xa1tevilna terenska testiranja in izbolj\xc5\xa1ave s katerimi je prototip dosegel \xc5\xbeelene zahteve. Prvi tanki so v Rde\xc4\x8do armado pri\xc5\xa1li leta 1973 pod oznako T-72, mno\xc5\xbei\xc4\x8dna proizvodnja pa je stekla \xc5\xa1ele proti koncu sedemdesetih let. Proizvodnja je potekala v Ukrajini v tovarni Mali\xc5\xa1ev Harkov, ter v Rusiji v tovarni UKBM Ni\xc5\xbeni Tagil. _NEWLINE_Poleg Sovjetske zveze sta bila glavna proizvajalca tankov \xc5\xa1e Poljska in \xc4\x8ce\xc5\xa1koslova\xc5\xa1ka. Medtem ko je Sovjetska zveza tanke izdelovala v glavnem zase sta jih Poljska in \xc4\x8ce\xc5\xa1koslova\xc5\xa1ka za ostale dr\xc5\xbeave Var\xc5\xa1avskega pakta in zaveznike. Glavni kupci izven dr\xc5\xbeav Var\xc5\xa1avskega pakta so bile arabske dr\xc5\xbeave, Indija, Pakistan, Iran in Finska. Najbolj napredno verzijo tega tanka je izdelala Jugoslavija pod oznako M-84, tank se \xc5\xa1e vedno uporablja v Sloveniji, Hrva\xc5\xa1ki, Bosni, Srbiji in Kuvajtu._NEWLINE_Razvoj T-72 je zahodnim zaveznikom dolgo \xc4\x8dasa ostal skrit, do prvih podatkov o tanku so se dokopali \xc5\xa1ele sredi sedemdesetih let s pomo\xc4\x8djo poljskega \xc4\x8dastnika Ryszarda Kuklinskia. Tank je bil javnosti prvi\xc4\x8d predstavljen leta 1977.\n_START_SECTION_\nKarakteristike\n_START_PARAGRAPH_\nTako kot ve\xc4\x8dina ruska oro\xc5\xbeja je bil tudi T-72 zasnovan kot izredno u\xc4\x8dinkovito in zanesljivo oro\xc5\xbeje, s svojimi karakteristikami pa je predstavljal prelomnico na podro\xc4\x8dju razvoja ruskih tankov. Tank je imel v primerjavi z zahodnimi tanki izredno nizek profil kar je omogo\xc4\x8dalo manj\xc5\xa1o opaznost in s tem ve\xc4\x8djo mo\xc5\xbenost prikritega delovanja. Slaba stran tega je bila, da je v tanku kroni\xc4\x8dno primanjkovalo prostora. Tank je bil natrpan z in\xc5\xa1trumenti in opremo posadki je tako ostalo le malo prostora za gibanje. Posadko so sestavljali trije \xc4\x8dlani: poveljnik, voznik in topni\xc4\x8dar. Voznik je sedel v sprednjem delu tanka na sredi direktno pod topom, poveljnik v kupoli desno od topa topni\xc4\x8dar pa levo od topa. Ker je bilo v tanki malo prostora je obstajalo pravilo, da posadko sestavljajo vojaki nizke rasti tako da so posadke tankov T-72 postale kar nekak\xc5\xa1ne tankovske elite. Nizek profil tanka in zmanj\xc5\xa1anje \xc5\xa1t. posadke je omogo\xc4\x8dil predvsem avtomatski polnilnik topa, ki je bil takrat novost v tankovskem svetu in je \xc5\xa1e danes saj ga v glavnem uporabljajo le ruski tanki. Ta se nahaja v sredini tanka pod kupolo. Avtomatski polnilnik je bil vgrajen \xc5\xbee v tank T-64 vendar se tam ni odnesel najbolje saj je neprestano prihajalo do zastojev. V tanku T-72 so te slabosti odpravili tako, da so zmanj\xc5\xa1ali hitrost delovanja polnilnika, ta omogo\xc4\x8da 8 strelov na minuto. Polnjene topa je mo\xc5\xbeno tudi ro\xc4\x8dno, hitrost streljanja pri ro\xc4\x8dnem polnjenju je 1-2 strela na minuto. Tank ima na razpolago 45 granat razli\xc4\x8dnega tipa (HVAP, HEAT, eksplozivno razpr\xc5\xa1ilna, protitankovska raketa) _NEWLINE_Glavna oboro\xc5\xbeitev tanka je gladkocevni top kalibra 125 mm, ki je ob uvedbi v oboro\xc5\xbeitev dolgo \xc4\x8dasa predstavljal strah in trepet zahodnih zavezni\xc5\xa1kih vojsk saj so same ve\xc4\x8dinoma uporabljale \xc5\xbelebljene cevi kalibra 120 mm. Kar je pomenilo manj\xc5\xa1i domet, manj\xc5\xa1o prebojno mo\xc4\x8d ter manj\xc5\xa1i spekter streliva. Prednost gladke cevi je bil predvsem ve\xc4\x8dja prebojna mo\xc4\x8d in ve\xc4\x8dji spekter streliva med katerim so bile tudi protitankovske rakete. U\xc4\x8dinkovit domet topa je razli\xc4\x8den in je predvsem odvisen od optike, tipa streliva in u\xc4\x8dinkovite stabilizacije topa. Domet topa se tako giblje okoli 2.000 do 3.000 m v dnevnem \xc4\x8dasu ter 590 do 630 m v no\xc4\x8dnem \xc4\x8dasu. Tank je oboro\xc5\xbeen \xc5\xa1e z 7,62 mm mitraljezom name\xc5\xa1\xc4\x8denim v kupoli ob glavnem topu ter 12,7 mm protiletalskim mitraljezom name\xc5\xa1\xc4\x8denim na vrhi kupole. Mitraljeza imata na razpolago 2000 in 300 nabojev._NEWLINE_Debelina prednjega oklepa na kupoli zna\xc5\xa1a 410 mm, oklep je poleg jekla sestavljen \xc5\xa1e iz keramike (kompozitni oklep) vendar ne pri vseh tankih. Tanki, ki so bili narejeni za izvoz so imeli po navadi oklep slab\xc5\xa1e kakovosti to pa je veljalo tudi za druge sisteme v tanku kot je npr, optika, sistem opravljanja ognja, RKBO za\xc5\xa1\xc4\x8dita itd. . Ker je bil tank v proizvodnji ve\xc4\x8d kot 30 let se je skozi leta spreminjal tudi standard za oklep. Prvi tanki so imeli homogen jeklen oklep kasneje, konec sedemdesetih lep pa so za\xc4\x8deli tankom vgrajevati kompozitni oklep, sredi osemdesetih pa so tanke opremili \xc5\xa1e z dodatnim reaktivnim oklepom. Dr\xc5\xbeave, ki so imele licenco za izdelavo tankov T-72, kot sta bili npr. Poljska in  \xc4\x8ce\xc5\xa1koslova\xc5\xa1ka, so same dolo\xc4\x8dale tip oklepa in sestavne dele, zato se je dostikrat zgodilo da sestavni deli med posameznimi tipi tanka T-72 niso bili kompatibilni._NEWLINE_Tank poganja vodno hlajen dizelski motor V-84 z 12 cilindri mo\xc4\x8di 618 kW (840 KM). Tako kot za motor tanka T-55 je tudi za motor tega tanka zna\xc4\x8dilno, da lahko uporablja cel spekter teko\xc4\x8dih goriv; od vse vrste dizelskega goriva, letalsko gorivo do navaden bencina. V rezervoarjih je prostora za 1000 l goriva, povpre\xc4\x8dna poraba pa zna\xc5\xa1a  450 l na 100 km. Maksimalna hitrost na cesti zna\xc5\xa1a 80 km, maksimalni doseg pa 480 km.'